

REPUBLIKA HRVATSKA

KRAPINSKO-ZAGORSKA ŽUPANIJA

 OPĆINA VELIKO TRGOVIŠĆE

 OPĆINSKO VIJEĆE

KLASA: 021-01/21-01/55

URBROJ: 2197/05-05-22-2

Veliko Trgovišće, 27.01.2022.g.

 Na temelju članka 66. Zakona o gospodarenju otpadom (Narodne br. 84/2021) i članka 35. Statuta općine Veliko Trgovišće («Službeni glasnik Krapinsko-zagorske županije» broj: 23/09, 8/13, 6/18, 17/20, 8/21, 30/21 - proč.tekst.) Općinsko vijeće općine Veliko Trgovišće na 7. sjednici održanoj dana 27.siječnja 2022. godine donijelo je

**ODLUKU**

**o načinu pružanja javne usluge sakupljanja komunalnog otpada na području općine Veliko Trgovišće**

**Uvodne odredbe**

Članak 1.

(1) Ovom Odlukom utvrđuju se način i uvjeti pružanja javne usluge sakupljanja komunalnog otpada na području općine Veliko Trgovišće putem spremnika od pojedinog korisnika te prijevoza i predaje tog otpada ovlaštenoj osobi za obradu otpada (u daljnjem tekstu: javna usluga).

(2) Javna usluga je usluga od općeg interesa i uključuje slijedeće usluge:

– uslugu prikupljanja na lokaciji obračunskog mjesta korisnika usluge:

1. miješanog komunalnog otpada

2. biootpada

3. reciklabilnog komunalnog otpada i

4. glomaznog otpada jednom godišnje te

– uslugu preuzimanja otpada u reciklažnom i mobilnom reciklažnom dvorištu

– uslugu prijevoza i predaje otpada ovlaštenoj osobi.

Članak 2.

1. Ovom Odlukom propisuju se:

 1. kriteriji obračuna količine miješanog komunalnog otpada,

2. standardne veličine i druga bitna svojstva spremnika za sakupljanje otpada,

3. najmanja učestalost odvoza otpada prema područjima,

4. obračunska razdoblja kroz kalendarsku godinu,

5. područje pružanja javne usluge,

6. iznos cijene obvezne minimalne javne usluge s obrazloženjem načina na koji je određena,

7. odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada,

8. odredbe o načinu pojedinačnog korištenje javne usluge,

9. odredbe o načinu korištenja zajedničkog spremnika,

10. odredbe o prihvatljivom dokazu izvršenja javne usluge za pojedinog korisnika usluge,

11. način određivanja udjela korisnika usluge u slučaju kad su korisnici usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima,

12. odredbe o ugovornoj kazni,

13. opće uvjete ugovora s korisnicima,

14. kriteriji za određivanje korisnika usluge u čije ime Općina preuzima obvezu sufinanciranja cijene javne usluge,

15. kriteriji za umanjenje cijene javne usluge,

16. odredbe o korištenju javne površine za prikupljanje otpada i mjestima primopredaje otpada ako su različita od obračunskog mjesta,

17. odredbe o provedbi Ugovora koje se primjenjuju u slučaju nastupanja posebnih okolnosti uključujući elementarnu nepogodu, katastrofu i slično.

Članak 3.

(1) Pojmovi koji se koriste u ovoj Odluci o načinu pružanja javne usluge sakupljanja komunalnog otpada na području općine Veliko Trgovišće (u daljnjem tekstu: Odluka) definirani su Zakonom o gospodarenju otpadom (u daljnjem tekstu: Zakon), i drugim podzakonskim aktima donesenima na temelju Zakona.

(2) Svi pojmovi koji se koriste u ovoj Odluci su rodno neutralni.

Članak 4.

(1) Korisnik javne usluge na području općine Veliko Trgovišće (u daljnjem tekstu: korisnik usluge) je vlasnik nekretnine odnosno vlasnik posebnog dijela nekretnine i korisnik nekretnine odnosno posebnog dijela nekretnine kada je vlasnik nekretnine odnosno posebnog dijela nekretnine obvezu plaćanja ugovorom prenio na tog korisnika i o tome obavijestio davatelja usluge ili stvarni korisnik nekretnine.

**Kriteriji obračuna količine miješanog komunalnog otpada i obračunska razdoblja**

Članak 5.

(1) Kriterij obračuna količine miješanog komunalnog otpada je volumen spremnika miješanog komunalnog otpada izražen u litrama i broj pražnjenja spremnika u obračunskom razdoblju.

**Standardne veličine i druga bitna svojstva spremnika za sakupljanje otpada**

Članak 6.

(1) Standardna veličina i druga bitna svojstva spremnika za sakupljanje miješanog komunalnog otpada određuje se na način da je spremnik primjeren potrebi pojedinog korisnika usluge.

(2) Miješani komunalni otpad prikuplja se u spremnicima za miješani komunalni otpad. Tipizirani/standardizirani spremnici za prikupljanje miješanog komunalnog otpada su plastični volumena 80, 120, 240 i 1.100 litara i metalni spremnici od 5 m3  i 7 m3 .

(3) Biorazgradivi komunalni otpad – biootpad, otpadni papir i karton prikuplja se u spremnicima za biorazgradivi komunalni otpad i to u tipiziranim/standardiziranim spremnicima za prikupljanje biorazgradivog komunalnog otpada – otpadnog papira i kartona. Spremnici su plastični volumena 120, i 1.100 litara i metalni spremnici volumena 5m3 i 7 m3.

(4) Korisnik javne usluge može odabrati zbrinjavanje biootpada kompostiranjem u vlastitom kućanstvu - kućnom komposteru ili odvozom biootpada odvojeno prikupljenog u odgovarajućem spremniku

(5) Vreća sa logotipom davatelja usluge se smatra spremnikom.

(6) Spremnik za primopredaju komunalnog otpada kod korisnika usluge mora sadržavati natpis s nazivom davatelja usluge, oznaku koja je u Evidenciji o preuzetom komunalnom otpadu pridružena korisniku usluge i obračunskom mjestu i naziv vrste otpada za koju je spremnik namijenjen.

(7) Spremnici za komunalni otpad postavljeni na javnoj površini moraju imati oznaku davatelja usluge, naziv vrste otpada za koju je spremnik namijenjen te kratku uputu o otpadu koji se sakuplja putem tog spremnika.

(8) Otpadni papir, metal, plastika i staklo prikupljaju se u posebnim spremnicima koji se nalaze na javnim površinama, u reciklažnim dvorištima i/ili na lokaciji obračunskog mjesta korisnika usluge.

(9) Posebne kategorije otpada, koje su kao takve određene zakonom i podzakonskim aktima, prikupljaju se u spremnicima za takvu vrstu otpada koji se nalaze u reciklažnom dvorištu i mobilnom reciklažnom dvorištu.

 **Najmanja učestalost odvoza otpada prema područjima**

Članak 7.

(1) Davatelj javne usluge dužan je omogućiti korisniku javne usluge primopredaju komunalnog otpada na obračunskom mjestu korisnika:

* jednom tjedno za miješani komunalni otpad,
* jednom mjesečno za odvoz otpadnog papira i kartona iz biorazgradivog komunalnog otpada,
* jednom tjedno za odvoz biootpada iz biorazgradivog komunalnog otpada,
* jednom mjesečno za odvoz reciklabilnog otpada,
* jednom u kalendarskoj godini glomazni otpad od korisnika usluge koji je kućanstvo.

(2) Iznimno od navedenog, Općinsko vijeće može odrediti da se broj odvoza, na cijelom području pružanja javne usluge ili u određenim dijelovima, uredi na drugačiji način, a sukladno stvarnim potrebama.

**Obračunska razdoblja kroz kalendarsku godinu**

Članak 8.

1. Obračunsko razdoblje određuje se u trajanju od mjesec dana, počinje prvoga dana u mjesecu, a završava zadnjega dana u istome mjesecu.

**Područje pružanja javne usluge**

Članak 9.

1. Davatelj javne usluge dužan je javnu uslugu pružati na čitavom administrativnom području općine Veliko Trgovišće.

**Iznos cijene obvezne minimalne javne usluge s obrazloženjem načina na koji je određena**

Članak 10.

(1) Cijena javne usluge plaća se radi pokrića troškova pružanja javne usluge.

(2) Strukturu cijene javne usluge čini:

1. cijena za količinu predanog miješanog komunalnog otpada i

2. cijena obvezne minimalne javne usluge.

Članak 11.

(1) Davatelj javne usluge cjenikom, prema kriteriju obračuna količine miješanog komunalnog otpad iz članka 5. ove Odluke, određuje zasebno za korisnika razvrstanog u kategoriju kućanstvo i za korisnika razvrstanog u kategoriju korisnika koji nije kućanstvo, jediničnu cijenu za preuzimanje miješanoga komunalnoga otpada prema volumenu spremnika miješanoga komunalnoga otpada.

Članak 12.

(1) Cijena obvezne minimalne javne usluga je iznos kojim se osigurava ekonomska održivost poslovanja te sigurnost, redovitost i kvaliteta pružanja javne usluge, kako bi sustav sakupljanja komunalnog otpada mogao ispuniti svoju svrhu.

(2) Cijena obvezne minimalne javne usluge dio je cijene javne usluge.

(3) Na području općine Veliko Trgovišće primjenjuje se:

1. jedinstvena cijena obvezne minimalne javne usluge za korisnika usluge razvrstanog u kategoriju korisnika kućanstvo i

2. jedinstvena cijena obvezne minimalne javne usluge za korisnika usluge razvrstanog u kategoriju korisnika koji nije kućanstvo.

(4) Ako se na istom obračunskom mjestu isti korisnik može razvrstati i u kategoriju kućanstvo i u kategoriju korisnika koji nije kućanstvo, korisnik je dužan plaćati samo cijenu obvezne minimalne javne usluge obračunanu za kategoriju korisnika koji nije kućanstvo

(5) Cijena obvezne minimalne javne usluge (fiksni dio), sukladno Zakonu, uključuje sve troškove funkcioniranja sustava gospodarenja otpadom, osim troškova odlaganja na odlagalište ili u centar za gospodarenje otpadom, kao što su: troškovi nabave i održavanja opreme za prikupljanje otpada, troškovi prijevoza otpada, troškovi obrade miješanog komunalnog otpada i biootpada, troškovi nastali radom reciklažnih dvorišta, troškovi prijevoza i obrade glomaznog otpada koji se prikuplja u okviru javne usluge, troškovi plaća i drugih materijalnih prava radnika te troškovi vođenja propisanih evidencija i izvješćivanja u svezi s javnom uslugom.

Članak 13.

 (1) Cijena obvezne minimalne javne usluge za korisnike kategorije kućanstva iznosi: 60,00 kn (slovima: šezdesetkuna) mjesečno, sa uračunatim PDV-om.

(2) Cijena obvezne minimalne javne usluge za korisnike koji nisu kućanstvo iznosi: 150,00 kn (slovima: stopedesetkuna ) mjesečno, sa uračunatim PDV-om.

**Odredbe o načinu podnošenja prigovora i postupanju po prigovoru građana na neugodu uzrokovanu sustavom sakupljanja komunalnog otpada**

Članak 14.

(1) Prigovor na neugodu uzrokovanu sustavom sakupljanja komunalnog otpada podnosi se davatelju usluge pismeno na adresu sjedišta ili putem e-pošte sa naznakom vremena u kojem se neugoda dogodila i opisom iste.

(2) Davatelj usluge dužan je u roku od 15 dana od dana zaprimanja prigovora utvrditi činjenično stanje i pismeno se očitovati korisniku usluge.

(3) Rok za reklamaciju na ispostavljeni račun je 15 (petnaest) dana od dana primitka računa.

**Odredbe o načinu pojedinačnog korištenje javne usluge i načinu korištenja zajedničkog spremnika**

Članak 15.

(1) Korisniku javne usluge mora se osigurati pojedinačno korištenje javne usluge :

* u slučaju kada jedan korisnik samostalno koristi usluge, postavljanjem odgovarajućeg spremnika iz članka 6. stavka 2., 3. odnosno 5. ove Odluke na lokaciji kod korisnika usluge,
* u slučaju kada jedan korisnik samostalno koristi usluge i ne postoji prostorna mogućnost smještaja spremnika na lokaciji kod korisnika usluge, postavljanjem odgovarajućeg spremnika iz članka 6. stavka 2., 3. odnosno 5. ove Odluke na javnoj površini,
* u slučaju kada više korisnika koristi zajednički spremnik postavljanjem zajedničkog spremnika na lokaciji kod korisnika usluge omogućavanjem pristupa zajedničkom spremniku na način da je svakom korisniku dostupna mogućnost pojedinačnog pristupa spremniku u koji se odlaže otpad,
* u slučaju kada više korisnika koristi zajednički spremnik i ne postoji prostorna mogućnost smještaja spremnika na lokaciji kod korisnika usluge,postavljanjem zajedničkog spremnika na javnoj površini omogućavanjem pristupa zajedničkom spremniku na način da je svakom korisniku dostupna mogućnost pojedinačnog pristupa spremniku u koji se odlaže otpad.

**Odredbe o prihvatljivom dokazu izvršenja javne usluge za pojedinog korisnika usluge**

Članak 16.

(1) Prihvatljivi dokaz izvršenja javne usluge za pojedinog korisnika javne usluge predstavlja evidencija davatelja javne usluge o izvršenoj javnoj usluzi (automatska elektronička evidencija pražnjenja spremnika tijekom obračunskog razdoblja) za pojedinog korisnika javne usluge, pri čemu davatelj javne usluge ne odgovara za neovlašteno korištenje spremnika od strane trećih osoba, već je svaki korisnik javne usluge dužan osigurati da njemu dodijeljene spremnike ne koriste neovlašteno treće osobe.

(2) Davatelj javne usluge dužan je, na zahtjev korisnika javne usluge, omogućiti korisniku javne usluge uvid u njegove podatke u evidenciji, u elektroničkom obliku, putem e-pošte ili mrežnog servisa.

**Način određivanja udjela korisnika usluge u slučaju kad su korisnici usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima**

 Članaka 17.

(1) Kad više korisnika usluge zajednički koriste spremnik, zbroj udjela svih korisnika, određenih međusobnim sporazumom ili prijedlogom davatelja usluge, mora iznositi jedan.

(2) U slučaju kad su korisnici usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima primjenjuje se udio korisnika usluge na način da svakom korisniku usluge pripada jednaki udio.

**Odredbe o ugovornoj kazni**

Članak 18.

(1) Ugovornu kaznu određenu ovom Odlukom korisnik usluge dužan je platiti davatelju usluge ako ne ispunjava obveze iz članka 70. stavka 4. točki 1. do 4. i 6. do 9. Zakona ili ako ju neuredno ispuni.

(2) Neispunjavanje ili neuredno ispunjavanje obveze u smislu prethodnog stavka smatra se:

1. u koliko korisnik usluge ne koristi javnu uslugu na području na kojem se nalazi nekretnina na način da proizvedeni komunalni otpad predaje putem zaduženog spremnika,

2. u koliko korisnik usluge ne omogući davatelju usluge pristup spremniku na mjestu primopredaje otpada kad to mjesto nije na javnoj površini,

3. u koliko korisnik usluge postupa s otpadom na obračunskom mjestu na način koji dovodi u opasnost ljudsko zdravlje, dovodi do rasipanja otpada oko spremnika te uzrokuje pojavu neugode drugoj osobi zbog mirisa otpada, ne odlaže odgovarajući otpad u odgovarajuću vrstu spremnika (vreća) , ne predaje odvojeno miješani komunalni otpad, reciklabilni komunalni otpad, glomazni te biootpad (ako ga ne kompostira u valstitom kućanstvu),

4. u koliko korisnik usluge odlaže opasne tvari,problematični otpad zajedno sa drugom vrstom otpada, ne predaje opasni komunalni otpad u reciklažno dvorište ili mobilno reciklažno dvorište,

5. u koliko korisnik usluge ne održava spremnike za otpad u stanju funkcionalne sposobnosti, čistim i ispravnim u slučaju kad je mjesto primopredaje otpada na lokaciji obračunskog mjesta korisnika usluge,

6. u koliko korisnik usluge davatelju usluge ne dostavi Izjavu o načinu korištenja javne usluge, u Izjavi o korištenju javne usluge ili zahtjevu za izmjenu Izjave unese lažne podatke.

(3) Kad više korisnika usluge koristi zajednički spremnik, nastalu obvezu plaćanja ugovorne kazne u slučaju kad se ne utvrdi odgovornost pojedinog korisnika snose svi korisnici usluge koji koriste zajednički spremnik sukladno udjelima u korištenju spremnika.

(4) Davatelj javne usluge neće naplatiti ugovornu kaznu već će izdati pisanu opomenu ako procijeni da korisnik javne usluge nije postupio u namjeri počinjenja prekršaja, već je prekršaj počinjen zbog neinformiranosti korisnika, ili u slučaju kad je prekršaj počinjen prvi puta.

(5) Iznos ugovorne kazne određen za pojedino postupanje definira se u cjeniku usluga, a mora biti razmjeran troškovima uklanjanja posljedica takvog postupanja odnosno najviše do iznosa godišnje cijene minimalne javne usluge za kategoriju korisnika usluge u koju je korisnik razvrstan. Način utvrđivanja nužnih činjenica za obračun ugovorne kazne su zapis i fotografija o postupanju protivno ugovoru.

**Opći uvjeti ugovora s korisnicima**

Članak 19.

(1) Opći uvjeti ugovora s korisnicima utvrđeni su u Prilogu 1. koji čini sastavni dio ove Odluke.

**Kriteriji za određivanje korisnika usluge u čije ime Općina preuzima obvezu sufinanciranja cijene javne usluge**

Članak 20.

(1) Općina preuzima obvezu plaćanja cijene javne usluge za korisnike socijalne skrbi koji sukladno važećim propisima o socijalnoj skrbi ostvaruju pravo na zajamčenu minimalnu naknadu.

(2) Davatelj javne usluge Općini ispostavlja jedinstveni mjesečni račun, sa specifikacijom cijene pojedinačno po korisniku.

(3) Postupak utvrđivanja uvjeta za ostvarivanje prava iz ovog članka provodi davatelj usluge.

**Kriteriji za umanjenje cijene javne usluge**

Članak 21.

1. Korisniku kategorije kućanstvo, koji kompostira biootpad u vlastitom kućanstvu cijena javne usluge umanjit će se na mjesečnom računu za 20,00 kn (slovima: dvadesetkuna ), sve dok uredno provodi kompostiranje biootpada. Smatrat će se da korisnik uredno provodi kompostiranje biootpada ako je preuzeo komposter od davatelja javne usluge, ili je u Izjavi naveo da želi kompostirati biootpad u vlastitom kućanstvu. Ako se tijekom nadzora utvrdi da korisnik ne koristi komposter ili da je bacio biootpad koji se može kompostirati u spremnik za drugu vrstu komunalnog otpada, korisnik nema pravo na umanjenje cijene javne usluge za taj mjesec.

**Odredbe o korištenju javne površine za prikupljanje otpada i mjestima primopredaje otpada ako su različita od obračunskog mjesta**

Članak 22.

(1) Sakupljanje komunalnog otpada na adresi obračunskog mjesta korisnika javne usluge obavlja se u odgovarajućim spremnicima koji u pravilu moraju biti smješteni na zemljištu, odnosno unutar nekretnine korisnika javne usluge.

(2) Primopredaja otpada u pravilu se obavlja na javnoj površini ispred nekretnine korisnika javne usluge, osim ako korisnik javne usluge nije ovlastio davatelja javne usluge za ulazak na zemljište odnosno u nekretninu korisnika javne usluge i to mu omogućio.

(3) Korisnik javne usluge koristi uslugu na način da, sukladno obavijesti o prikupljanju komunalnog otpada, u dane odvoza otpada na javnu površinu ispred svoje nekretnine iznese odgovarajući spremnik s otpadom koji se u te dane odvozi.

Članak 23.

(1) Javne površine mogu se koristiti za prikupljanje otpada u provedbi akcija prikupljanja određenog otpada u svrhu provedbe sportskog, edukativnog, ekološkog ili humanitarnog sadržaja prema suglasnosti nadležnog tijela Općine.

(2) U suglasnosti iz stavka 1. ovog članka nadležno tijelo Općine određuje koje se javne površine mogu koristiti, u kojem vremenskom razdoblju i vrstu otpada za čije korištenje se može koristiti javna površina, te obvezu organizatora akcije da po prestanku korištenja javnu površinu vrati u stanje u kojem je istu preuzeo na korištenje.

(3) Korištenje javne površine dozvoljeno je i u slučaju kada ne postoji mogućnost smještaja spremnika iz članka 6. stavka 2. i 3. ove Odluke unutar nekretnine korisnika usluge, prema uvjetima nadležnog tijela Općine.

(4) Korištenje javnih površina dozvoljeno je za postavljanje mobilnih reciklažnih dvorišta na slijedećim lokacijama:

1. Veliko Trgovišće, na javnoj površini kod k.č.broj: 2237/3 k.o. Veliko Trgovišće – bivša PEZ Agro Zagorje – Trg S. i F.Tuđmana 5,

 2. na javnoj površini na adresi Dubrovčan 75a, kod Vatrogasnog doma Dubrovčan za naselja Dubrovčan, Bezavina i Mrzlo Polje

3. na javnoj površini na adresi Družilovec 122b kod Društvenog doma Družilovec za naselja Domahovo, Družilovec i Jezero Klanječko

4. na javnoj površini na adresi Vižovlje 43, kod Društvenog doma Vižovlje, za naselja Strmec, Požarkovec i Turnišće Klanječko, Vižovlje

5. na javnoj površini nasuprot adrese Ravnice 37, na k.č.br. 2178 k.o. Vel. Erpenja za naselja Jalšje, Ravnice, Vilanci i Velika Erpenja.

(5) Raspored pružanja usluge putem mobilnog reciklažnog dvorišta utvrđuje davatelj javne usluge i objavljuje ga na svojim mrežnim stranicama te na stranicama općine Veliko Trgovišće.

 **Mjesto primopredaje je mjesto spremnika za odvojeno sakupljanje komunalnog otpada te spremnici za odvojeno sakupljanje otpadnog papira i kartona i plastike koje se nalazi u pravilu na lokaciji obračunskog mjesta kod korisnika usluge.**

 Članak 24.

(1) Iznimno, spremnici za odvojeno sakupljanje komunalnog otpada i odvojeno sakupljanje otpadnog papira i kartona, plastike, u slučajevima kada ne postoji prostorna mogućnost smještaja spremnika kod korisnika usluge nalaze se na javnoj površini.

(2) Spremnici za odvojeno sakupljanje otpadnog papira i kartona, metala, plastike, stakla i tekstila nalaze se u reciklažnom dvorištu (po njegovoj uspostavi na adresi V.Trgovišće, ul.dr.Stanka Pinjuha bb) i zelenim otocima.

(3) Spremnik kod korisnika usluge i spremnik postavljen na javnoj površini, iz stavka 2. ovog članka, smatraju se primarnim spremnikom propisanim posebnim propisom kojim se uređuje gospodarenje otpadom.

(4) Zeleni otoci iz stavka 3. ovog članka se postavljaju prema Planu rasporeda, kolje sukladno potrebama donosi Jedinstveni upravni odjel, uzimajući u obzir da spremnici ne ometaju kolni i pješački promet, te da ne utječu bitno na estetski izgled pojedinih uređenih javnih površina i urbane opreme (parkovi, vodoskoci, ulični satovi, klupe, nadstrešnice za promet i sl.)

(5) Korisnici javne usluge koji predaju otpad u spremnike iz stavka 2. ovog članka nisu ovlašteni mijenjati položaj spremnika u prostoru.

**Odredbe o provedbi Ugovora koje se primjenjuju u slučaju nastupanja posebnih okolnosti uključujući prirodnu nepogodu, katastrofu i slično**

Članak 25.

(1) Davatelj javne usluge je dužan odmah, odnosno u najkraćem mogućem roku obavijestiti korisnike javne usluge o prekidu isporuke usluge, nepravovremenosti obavljanja usluge, odnosno o drugim nepravilnostima u obavljanju javne usluge, a koje su nastale uslijed posebnih, nepredviđenih okolnosti, prirodne nepogode, katastrofe i sl.

(2) U slučajevima iz stavka 1. ovog članka, davatelj usluge je dužan po prestanku okolnosti koje su dovele do prekida, odnosno nepravovremenosti ili drugih nepravilnosti obavljanja javne usluge u najkraćem mogućem vremenu skupiti i odvesti sav komunalni otpad koji uslijed prekida obavljanja usluga nije skupljen i odvezen.

**Prijelazne i završne odredbe**

Članak 26

(1) Stupanjem na snagu ove Odluke prestaje važiti Odluka o načinu pružanja javne usluge prikupljanja miješanog komunalnog otpada i biorazgradivog komunalnog otpada na području općine Veliko Trgovišće ( „Službeni glasnik KZŽ“ broj: 6/18., 28/19. i 43/20.).

Članak 27.

(1) Ova Odluka stupa na snagu osmog dana od dana objave u Službenom glasniku KZŽ.

 PREDSJEDNICA

 OPĆINSKOG VIJEĆA

 Štefica Kukolja, ing.građ.

OPĆI UVJETI UGOVORA S KORISNICIMA

OPĆE ODREDBE

Članak 1.

(1)Ovim Općim uvjetima poslovanja i korištenja javne usluge sakupljanja komunalnog otpada određuju se međusobni odnosi između davatelja javne usluge i korisnika javne usluge sakupljanja komunalnog otpada na području pružanja javne usluge putem spremnika od pojedinog korisnika te prijevoza i predaje tog otpada ovlaštenoj osobi za obradu otpada.

(2) Javna usluga je usluga od općeg interesa i uključuje slijedeće usluge:

– uslugu prikupljanja na lokaciji obračunskog mjesta korisnika usluge:

1. miješanog komunalnog otpada

2. biootpada

3. reciklabilnog komunalnog otpada i

4. glomaznog otpada jednom godišnje te

– uslugu preuzimanja otpada u reciklažnom i mobilnom reciklažnom dvorištu

– uslugu prijevoza i predaje otpada ovlaštenoj osobi.

Članak 2.

(1) Komunalni otpad je miješani komunalni otpad i odvojeno sakupljeni otpad iz kućanstava, uključujući papir i karton, staklo, metal, plastiku, biootpad, drvo, tekstil, ambalažu, otpadnu električnu i elektroničku opremu, otpadne baterije i akumulatore te glomazni otpad, uključujući madrace i namještaj te miješani komunalni otpad i odvojeno sakupljeni otpad iz drugih izvora, ako je taj otpad sličan po prirodi i sastavu otpadu iz kućanstva, ali ne uključuje otpad iz proizvodnje, poljoprivrede, šumarstva, ribarstva i akvakulture, septičkih jama i kanalizacije i uređaja za obradu otpadnih voda, uključujući kanalizacijski mulj, otpadna vozila i građevni otpad, pri čemu se ovom definicijom ne dovodi u pitanje raspodjela odgovornosti za gospodarenje otpadom između javnih i privatnih subjekata

(2) Miješani komunalni otpad je otpad iz kućanstva i otpad iz drugih izvora koji je po svojstvima i sastavu sličan otpadu iz kućanstava, te je u Katalogu otpada označen kao 20 03 01,

(3) Biootpad je biološki razgradiv otpad iz vrtova i parkova, hrana i kuhinjski otpad iz kućanstava, restorana, ugostiteljskih i maloprodajnih objekata i slični otpad iz prehrambene industrije,

(4) Reciklabilni komunalni otpad je otpadni papir i karton, otpadna plastika, otpadni metal i otpadno staklo, uključujući otpadnu ambalažu, iz kućanstva koji su komunalni otpad

(5) Gomazni otpad je otpadni predmet ili tvar koju je zbog zapremine i/ili mase neprikladno prikupljati u sklopu usluge prikupljanja miješanog komunalnog otpada te je u Katalogu otpada označen kao 20 03 07.

Članak 3.

1) Korisnik javne usluge na području pružanja usluge (u daljnjem tekstu: korisnik usluge) je vlasnik nekretnine odnosno vlasnik posebnog dijela nekretnine i korisnik nekretnine odnosno posebnog dijela nekretnine kada je vlasnik nekretnine odnosno posebnog dijela nekretnine obvezu plaćanja ugovorom prenio na tog korisnika i o tome obavijestio davatelja usluge ili stvarni korisnik nekretnine.

(2) Korisnici javne usluge iz stavka 1. ovoga članka ovisno o načinu korištenja nekretnine, trajno ili povremeno, u svrhu stanovanja (vlasnici stanova, kuća, nekretnina za odmor) ili u svrhu obavljanja djelatnosti ili druge svrhe, razvrstavaju se u kategoriju:

1. korisnika kućanstvo ili

2. korisnika koji nije kućanstvo (drugi izvori komunalnog otpada).

(3) Korisnik iz stavka 2. točke 2. ovoga članka je korisnik javne usluge koji nije razvrstan u kategoriju kućanstvo, a koji nekretninu koristi u svrhu obavljanja djelatnosti, što uključuje i iznajmljivače koji kao fizičke osobe pružaju ugostiteljske usluge u domaćinstvu sukladno zakonu kojim se uređuje ugostiteljska djelatnost.

(4) Javnom uslugom dužni su se koristiti svi korisnici navedeni u ovom članku.

(5) Obveza davatelja javne usluge na pružanje javne usluge korisnicima koji nisu kućanstvo ne odnosi se niti obuhvaća pružanje usluge odvoza i zbrinjavanja otpada iz proizvodnje, poljoprivrede, šumarstva, ribarstva i akvakulture, septičkih jama i kanalizacije i uređaja za obradu otpadnih voda, uključujući kanalizacijski mulj, otpadna vozila i građevni otpad. Za takvu vrstu otpada korisnik javne usluge koji nije kućanstvo dužan je sklopiti poseban ugovor o odvozu i zbrinjavanju ovlaštenim prijevoznikom/zbrinjavateljem/oporabiteljem/trgovcem otpada.

OBVEZE DAVATELJA JAVNE USLUGE

Članak 4.

(1) Davatelj usluge dužan je:

1. gospodariti s odvojeno sakupljenim komunalnim otpadom, uključujući preuzimanje i prijevoz tog otpada, sukladno redu prvenstva gospodarenja otpadom i način na koji ne dovodi do miješanja odvojeno sakupljenog komunalnog otpada s drugom vrstom otpada ili otpadom koji ima drukčija svojstva.

2. pružati javnu uslugu u skladu s ovim Zakonom i ovom Odlukom

3. snositi sve troškove gospodarenja prikupljenim otpadom, osim troškova postupanja s reciklabilnim komunalnim otpadom koji se sastoji pretežito od otpadne ambalaže.

4. osigurati korisniku usluge spremnike za primopredaju komunalnog otpada

5. preuzeti sadržaj spremnika od korisnika usluge i to odvojeno miješani komunalni otpad, biootpad, reciklabilni komunalni otpad i glomazni otpad

6. osigurati provjeru da otpad sadržan u spremniku prilikom primopredaje odgovara vrsti otpada čija se primopredaja obavlja

7. osigurati uvjete kojima se ostvaruje pojedinačno korištenje javne usluge neovisno o broju korisnika usluge koji koriste zajednički spremnik

8. predati sakupljeni reciklabilni komunalni otpad ovlaštenoj osobi

9. voditi evidencije propisane Zakonom

10. na spremniku održavati natpis s nazivom davatelja usluge, oznaku koja je u Evidenciji o preuzetom komunalnom otpadu pridružena korisniku usluge i obračunskom mjestu i naziv vrste otpada za koju je spremnik namijenjen.

11. osigurati sigurnost, redovitost i kvalitetu javne usluge

12. obračunati cijenu javne usluge na način propisan Zakonom, ovom Odlukom i cjenikom

13. na računu za javnu uslugu navesti sve elemente temeljem kojih je izvršio obračun cijene javne usluge, uključivo i porez na dodanu vrijednost određen sukladno posebnom propisu kojim se uređuje porez na dodanu vrijednost.

OBVEZE KORISNIKA JAVNE USLUGE

Članak 5.

(1) Korisnik usluge je dužan:

1. koristiti javnu uslugu na području na kojem se nalazi nekretnina korisnika usluge na način da proizvedeni komunalni otpad predaje putem zaduženog spremnika

2. omogućiti davatelju usluge pristup spremniku na mjestu primopredaje otpada kad to mjesto nije na javnoj površini

3. postupati s otpadom na obračunskom mjestu korisnika usluge na način koji ne dovodi u opasnost ljudsko zdravlje i ne dovodi do rasipanja otpada oko spremnika i ne uzrokuje pojavu neugode drugoj osobi zbog mirisa otpada

4. odgovarati za postupanje s otpadom i spremnikom na obračunskom mjestu korisnika usluge, te kad više korisnika koristi zajednički spremnik zajedno s ostalim korisnicima usluge na istom obračunskom mjestu odgovarati za obveze nastale zajedničkim korištenjem spremnika

5. platiti davatelju usluge iznos cijene javne usluge za obračunsko mjesto i obračunsko razdoblje, osim za obračunsko mjesto na kojem je nekretnina koja se trajno ne koristi

6. predati opasni komunalni otpad u reciklažno dvorište ili mobilno reciklažno dvorište odnosno postupiti s istim u skladu s propisom kojim se uređuje gospodarenje posebnom kategorijom otpada, osim korisnika koji nije kućanstvo

7. predati odvojeno miješani komunalni otpad, reciklabilni komunalni otpad, opasni komunalni otpad i glomazni otpad

8. predati odvojeno biootpad ili kompostirati biootpad na mjestu nastanka

9. dostaviti davatelju usluge ispunjenu Izjavu o načinu korištenja javne usluge

10. omogućiti davatelju javne usluge označivanje spremnika odgovarajućim natpisom i oznakom.

UVJETI KORIŠTENJA I ISPORUKE JAVNE USLUGE

Članak 6.

(1) Davatelj javne usluge korisniku usluge na uporabu predaje tipski spremnik ili tipske vreće označene službenom oznakom davatelja javne usluge i vrstom otpada koji se u isti odlaže.

(2) Davatelj javne usluge vlasnik je svih spremnika za odlaganje otpada koje je isporučio na uporabu korisnicima usluge.

(3) Korisnici usluge prilikom preuzimanja spremnika obvezni su potpisati Izjavu o preuzimanju te odgovaraju za točnost podataka navedenih u istoj.

Članak 7.

(1) Davatelj javne usluge osigurava dovoljan broj spremnika za pružanje javne usluge primjerenih potrebama pojedinog korisnika usluge i to:

 1. miješani komunalni otpad prikuplja se u spremnicima za miješani komunalni otpad. Tipizirani/standardizirani spremnici za prikupljanje miješanog komunalnog otpada su plastični volumena 80,120, 240 i 1.100 litara i metalni spremnici od 5 m3  i 7 m3 .

2. Biorazgradivi komunalni otpad – biootpad, otpadni papir i karton prikuplja se u spremnicima za biorazgradivi komunalni otpad i to u tipiziranim/standardiziranim spremnicima za prikupljanje biorazgradivog komunalnog otpada – otpadnog papira i kartona. Spremnici su plastični volumena 120, i 1.100 litara i metalni spremnici volumena 5m3 i 7 m3.

(2) Korisnik javne usluge može odabrati zbrinjavanje biootpada kompostiranjem u vlastitom kućanstvu - kućnom komposteru ili odvozom biootpada odvojeno prikupljenog u odgovarajućem spremniku

(3) Vreća sa logotipom davatelja usluge se smatra spremnikom.

Članak 8.

(1) Korisnici usluge koji obavljaju poslovnu djelatnost, ustanove te druge organizacije i udruge koje zbog svoje primarne djelatnosti poslovanja trebaju osigurati prateću dokumentaciju vezanu uz zbrinjavanje ostalih vrsta otpada, uslugu ugovaraju zasebnim ugovorom ili narudžbenicom s davateljem javne sluge, prilikom čega se utvrđuje zapremnina i količina potrebnih spremnika, kao i dinamika pružanja usluge.

Članak 9.

(1) Korisnici usluge dužni su brinuti o dodijeljenim spremnicima pažnjom dobrog gospodara te su u slučaju oštećenja ili uništenja vlastitom krivnjom/nepažnjom, po izvršenoj zamjeni oštećenog ili uništenog spremnika, davatelju javne usluge dužni namiriti nastale troškove prema računu ispostavljenom od strane davatelja javne usluge.

(2) Davatelj javne usluge dužan je pažljivo postupati sa spremnicima kako bi se izbjeglo oštećenje prilikom pražnjenja i obavljanja usluge odvoza.

(3) Davatelj javne usluge osigurava zamjenu spremnika zbog dotrajalosti ili zbog okolnosti iz stavka 2. ovog članka.

(4) U slučaju otuđenja dodijeljenog spremnika, korisniku usluge osigurava se zamjena spremnika ukoliko korisnik usluge dostavi policijski zapisnik o prijavljenoj krađi spremnika davatelja javne usluge, u protivnom korisnik usluge dužan je namiriti nastale troškove prema računu ispostavljenom od strane davatelja javne usluge.

Članak 10.

(1) Svaki korisnik usluge može, ovisno o prosječno proizvedenoj količini komunalnog otpada i vlastitim potrebama, zatražiti spremnik veće ili manje zapremnine od zapremnine dodijeljenog spremnika, sukladno veličini spremnika iz članka 6. ove Odluke.

(2) Promjena u načinu obračuna cijene nastupa s danom potpisa Izjave o preuzimanju spremnika za odlaganje komunalnog otpada. Okvirni rok za dostavu spremnika je četrnaest (14) dana od dana zaprimanja zahtjeva za promjenu zapremnine spremnika sa kompletnom popratnom dokumentacijom.

(3)Korisnici usluge, kojima količina miješanog i biorazgradivog komunalnog otpada premašuje zapreminu spremnika, dužni su svaku dodatnu količinu miješanog i biorazgradivog komunalnog otpada odložiti u tipsku doplatnu vreću davatelja usluge.

(4) Cijenu tipske doplatne vreće određuje davatelja javne usluge.

(5) Otpad odložen izvan spremnika ili/i doplatnih vreća sa logotipom davatelja javne usluge će preuzeti i naplatiti korisniku ugovornu kaznu sukladno odredbama članka 18. ove Odluke.

Članak 11.

(1) Davatelj javne usluge omogućuje redovito pružanje usluge, osim u slučajevima kada uslugu nije moguće izvršiti zbog vanjskih, izvanrednih i nepredvidivih okolnosti koje se nisu mogle spriječiti, otkloniti ili izbjeći, odnosno u slučajevima nastupa okolnosti na koje davatelj javne usluge ne može utjecati.

(2) Po prestanku uvjeta koji onemogućuju pružanje javne usluge davatelj javne usluge dužan je prikupiti i odvesti svu iznesenu (odloženu) količinu komunalnog otpada u najkraćem mogućem roku.

(3) Iznimno, u slučaju izmjene rasporeda odvoza otpada, javna usluga prikupljanja komunalnog otpada koja se trebala obaviti u vrijeme blagdana i državnih praznika, obaviti će se u prvom slobodnom terminu, o čemu će korisnici biti obaviješteni putem medija ili internetskih stranica davatelja javne usluge.

Članak 12.

(1) Korisnici usluge dužni su spremnike za komunalni otpad i/ili doplatne vreće davatelja javne usluge na dan odvoza, prema rasporedu, iznijeti na prvu dostupnu javnu površinu, najkasnije do 06:00 sati.

(2) Spremnike za komunalni otpad i/ili doplatne vreće davatelja javne usluge treba smjestiti na javnu površinu na način da ne ometaju javni promet na kolniku i pješačkoj stazi te da je s njima lakše rukovati prilikom pražnjenja.

(3)Kada je, zbog nedovoljne širine ceste i mjesta za okretanje, vozilu davatelja javne usluge onemogućen pristup do nekretnine korisnika usluge, a korisniku usluge je na uporabu dodijeljen spremnik za komunalni otpad i/ili doplatna vreća, korisnik usluge dužan je spremnik i/ili doplatnu vreću na dan odvoza, prema rasporedu, iznijeti na prvu dostupnu javnu površinu kojoj vozilo davatelja javne usluge može pristupiti ako se ista nalazi na udaljenosti najviše 300 metara od obračunskog mjesta.

(4) U dijelovima naselja gdje nije moguć pristup specijaliziranim vozilima za odvoz otpada, na maksimalnoj udaljenosti od 300 metara od pojedinog korisnika (kućanstva) postaviti će se za zajedničko korištenje odgovarajući kontejneri ovisno o prostornim mogućnostima.

Članak 13.

(1)Sav odloženi komunalni otpad mora se nalaziti u spremniku, a poklopac spremnika mora biti potpuno zatvoren.

(2)Otpad mora biti odložen u spremnik na način da prilikom pražnjenja isti u cijelosti gravitacijski ispadne iz posude. Zabranjeno je dodatno sabijati otpad u posudi.

(3)Zabranjeno je odlagati otpad u spremnike koji nisu namijenjeni za odlaganje pojedine vrste otpada.

(4) Za postupanje protivno odredbama iz prethodnog stavka davatelj javne usluge korisniku će naplatiti ugovornu kaznu sukladno odredbama ove Odluke.

Članak 14.

(1) Davatelj javne usluge dužan je omogućiti korisniku javne usluge primopredaju komunalnog otpada na obračunskom mjestu korisnika:

* jednom tjedno za miješani komunalni otpad,
* jednom mjesečno za odvoz otpadnog papira i kartona iz biorazgradivog komunalnog otpada,
* jednom tjedno za odvoz biootpada iz biorazgradivog komunalnog otpada,
* jednom mjesečno za odvoz reciklabilnog otpada,
* jednom u kalendarskoj godini glomazni otpad od korisnika usluge koji je kućanstvo.

(2) U slučaju da broj postavljenih spremnika i učestalost odvoza komunalnog otpada prema kriterijima iz prethodnog stavka nije dovoljan u pojedinim razdobljima kalendarske godine, davatelj usluge će, na zahtjev korisnika usluge, osigurati povećanu frekvenciju usluga odvoza komunalnog otpada, koji će biti regulirani posebnim Ugovorom i cjenikom koji će biti prilog navedenog Ugovora.

Članak 15.

(1) Davatelj javne usluge bez naknade će omogućiti korisnicima usluge koji su razvrstani u kategoriju kućanstvo zbrinjavanje opasnog komunalnog otpada, otpadnog papira, drva, metala, stakla, plastike, tekstila i krupnog (glomaznog) otpada putem mobilnog reciklažnog dvorišta, svakih devedeset dana, koja se postavljaju na javnoj površini sukladno odredbama ove odluke.

(2) Po uspostavi reciklažnog dvorišta u Velikom Trgovišću, ulica dr.Stanka Pinjuha bb,od odredbe iz prethodnog stavka izuzet će se obveza zbrinjavanja putem mobilnog reciklažnog dvorišta u Velikom Trgovišću.

(3) Raspored pružanja usluge putem mobilnog reciklažnog dvorišta utvrđuje davatelj javne usluge i objavljuje ga na svojim mrežnim stranicama te na stranicama općine Veliko Trgovišće.

NAČIN OBRAČUNA I PLAĆANJA CIJENE KOMUNALNE USLUGE

Članak 16.

(1) Cijena javne usluge plaća se radi pokrića troškova pružanja javne usluge.

(2) Strukturu cijene javne usluge čini:

1. cijena za količinu predanog miješanog komunalnog otpada i

2. cijena obvezne minimalne javne usluge.

(3) Cjenikom koji donosi davatelj usluge određuje se, zasebno za korisnika razvrstanog u kategoriju kućanstvo i za korisnika razvrstanog u kategoriju korisnika koji nije kućanstvo jedinična cijena za preuzimanje volumena spremnika miješanoga komunalnoga otpada i broj pražnjenja spremnika u obračunskom razdoblju.

(4) Cijena obvezne minimalne javne usluga je iznos kojim se osigurava ekonomska održivost poslovanja te sigurnost , redovitost i kvaliteta pružanja javne usluge, kako bi sustav sakupljanja komunalnog otpada mogao ispuniti svoju svrhu.

(5 ) Na području općine Veliko Trgovišće primjenjuje se:

1. jedinstvena cijena obvezne minimalne javne usluge za korisnika usluge razvrstanog u kategoriju korisnika kućanstvo i

2. jedinstvena cijena obvezne minimalne javne usluge za korisnika usluge razvrstanog u kategoriju korisnika koji nije kućanstvo.

(6) Ako se na istom obračunskom mjestu isti korisnik može razvrstati i u kategoriju kućanstvo i u kategoriju korisnika koji nije kućanstvo, korisnik je dužan plaćati samo cijenu obvezne minimalne javne usluge obračunanu za kategoriju korisnika koji nije kućanstvo.

(7) Kad više korisnika usluge zajednički koriste spremnik, zbroj udjela svih korisnika, mora iznositi jedan.

 (8) U slučaju kad su korisnici usluge kućanstva i pravne osobe ili fizičke osobe – obrtnici i koriste zajednički spremnik, a nije postignut sporazum o njihovim udjelima primjenjuje se udio korisnika usluge na način da svakom korisniku usluge pripada jednaki udio.

Članak 17.

(1) Obračunsko razdoblje određuje se u trajanju od mjesec dana, počinje prvoga dana u mjesecu, a završava zadnjega dana u istome mjesecu.

(2) Korisnik je dužan podmiriti račun u roku dospijeća.

(3) U slučaju zakašnjenja zaračunavaju se zakonske zatezne kamate u skladu s propisima.

Članak 18.

(1) Korisnik ima pravo prigovora na ispostavljeni račun.

(2) Prigovor se podnosi u pisanom obliku u roku od 15 dana od dana primitka računa.

(3) Davatelj javne usluge dužan je ispitati osnovanost prigovora i dati pisani odgovor na prigovor u roku od 15 dana od dana primitka prigovora.

(4) Prigovor korisnika ne odgađa obvezu plaćanja računa.

(5) U slučaju kad davatelj javne usluge prihvati prigovor korisnika umanjiti će za priznati iznos račun za javnu uslugu koji slijedi nakon donošenja odluke o prihvaćanju prigovora.

Članak 19.

(1) Korisnik usluge može podnijeti pisani prigovor na pruženu uslugu davatelja usluge.

(2) Davatelj usluge dužan se očitovati pismeno na prigovor u roku od 15 dana od dana podnošenja istog.

(3) U slučaju da korisnik nije zadovoljan sa očitovanjem davatelja usluge zahtjev za zaštitu svojih prava može podnijeti nadležnom povjerenstvu za zaštitu potrošača ili putem nadležnog suda.

STATUS KORISNIKA USLUGE

Članak 20.

(1)Davatelj javne usluge i korisnik javne usluge javnu uslugu ugovaraju u skladu s odredbama Odluke i ovih Općih uvjeta, a prava i obveze davatelja javne usluge i korisnika javne usluge utvrđuju se Ugovorom, Odlukom i ovim Općim uvjetima.

Članak 21.

(1) Ugovor se smatra sklopljenim:

1. kad korisnik javne usluge dostavi davatelju javne usluge Izjavu o načinu korištenja javne usluge, ili

2. u slučaju kad korisnik javne usluge ne dostavi davatelju javne usluge Izjavu, prilikom prvog korištenja javne usluge ili zaprimanja na korištenje spremnika za primopredaju miješanog komunalnog otpada. U tom slučaju datum zaprimanja spremnika smatra se danom sklapanja Ugovora.

(2) Sklapanjem Ugovora korisnik javne usluge potvrđuje da je upoznat s odredbama ovih Općih uvjeta i prihvaća njihovu primjenu. Davatelj usluge dužan je korisniku javne usluge, na njegov zahtjev, bez naknade uručiti Ugovor i Opće uvjete u tiskanom obliku. Davatelj javne usluge i korisnik javne usluge Ugovor sklapaju na neodređeno vrijeme.

(3) Sadržaj izjave o načinu korištenja javne usluge propisan je Zakonom o gospodarenju otpadom i pravilnikom iz članka 5. stavka 5. citiranog Zakona.

Članak 22.

(1) Davatelj javne usluge i korisnik javne usluge imaju prava i obveze utvrđene Odlukom, Ugovorom i ovim Općim uvjetima.

Članak 23.

(1) Radi otklanjanja svake sumnje, pisani oblik Ugovora nije pretpostavka ni nastanka ugovornog odnosa između davatelja javne usluge i korisnika javne usluge, a niti valjanosti nastalog Ugovora u smislu članka 21. ovih Općih uvjeta, posebice u slučajevima kad se usluga od strane davatelja javne usluge izvršava, a korisnik javne usluge odbija potpisati Ugovor odnosno dostaviti Izjavu.

(2) Korisnik javne usluge dužan je, u slučaju promjena podataka vezanih uz ugovorni odnos koji utječu na odnos davatelja javne usluge i korisnika javne usluge, iste prijaviti davatelju javne usluge u roku od 15 dana od dana kad je nastupila promjena, pisanim putem, elektroničkom ili običnom poštom.

(3) Korisnik javne usluge dužan je u navedenom roku osobito obavijestiti davatelja javne usluge o prestanku korištenja nekretnine (stana, kuće, kuće za odmor i poslovnog prostora) uz navođenje razloga iz članka 25. ovih Općih uvjeta.

(4) Korisnik javne usluge dužan je na zahtjev davatelja usluge, u svrhu utvrđivanja opravdanosti zahtjeva za otkazivanjem usluge, dostaviti sva dokazna sredstva iz kojih se može nedvojbeno zaključiti da je zahtjev za otkazivanje usluge opravdan.

(5) Postupak utvrđivanja opravdanosti zahtjeva za otkazivanjem usluge vodi i činjenično stanje utvrđuje davatelj javne usluge.

(6) Davatelj javne usluge dužan je korisniku javne usluge u roku od 8 dana dostaviti pisanu obavijest o tome prihvaća li ili ne prihvaća zahtjev za raskid Ugovora, uz obrazloženje.

Članak 24.

(1) Korisnik javne usluge koji stupa na mjesto prijašnjeg korisnika (novi korisnik) dužan je u roku od 15 dana od dana stjecanja vlasništva nekretnine odnosno prijenosa obveze plaćanja na temelju ugovora, pisanim putem obavijestiti davatelja javne usluge o početku korištenja javne usluge uz dostavu vjerodostojne dokumentacije kojom dokazuje stjecanje vlasništva nekretnine ili prijenosa obveze plaćanja na temelju ugovora (izvadak iz zemljišnih knjiga, ugovor o prijenosu obveze plaćanja javne usluge).

(2) Svaku promjenu u statusu korisnika javne usluge koju korisnik prijavljuje, davatelj javne usluge prihvaća od datuma prijave, a primjenjuje od prvog dana sljedećeg obračunskog razdoblja te je isključena mogućnost retroaktivnog učinka prijavljene promjene.

(3) Prilikom prestanka korištenja javne usluge korisnik javne usluge dužan je platiti sve dospjele obveze.

Članak 25.

(1) Korisnik javne usluge može zatražiti raskid Ugovora u slučajevima:

1. prestanka odnosno promjene vlasništva nekretnine te

2. u slučaju da trajno ne koristi nekretninu.

(2)Nekretnina koja se trajno ne koristi je nekretnina koja se u razdoblju od najmanje 12 mjeseci ne koristi za stanovanje ili nije pogodna za stanovanje, boravak ili obavljanje djelatnosti, odnosno nije useljiva.

(3) Trajno nekorištenje nekretnine utvrđuje se na temelju očitovanja vlasnika nekretnine, a dokazuje se temeljem podataka očitanja mjernih uređaja za potrošnju električne energije ili plina ili pitke vode ili na drugi odgovarajući način uključujući očevid lokacije.

(4) Zahtjev za raskid Ugovora korisnik javne usluge podnosi davatelju javne usluge u obliku pisanog očitovanja, uz koje prilaže odgovarajuće dokaze kojima potkrjepljuje razloge za raskid Ugovora i to prema potrebi: izvadak iz zemljišnih knjiga, ugovor o kupoprodaji, ugovor o darovanju, rješenje o nasljeđivanju; rješenje o prestanku obavljanja djelatnosti; ugovor o najmu/zakupu kad je korisnik javne usluge ugovorom izričito prenio na najmoprimca/zakupoprimca obvezu plaćanja javne usluge davatelju javne usluge; potvrda da se usluga isporuke električne energije, vode ili plina trajno ne koristi ili mjesečno očitanje za navedene usluge za prethodnih 12 (dvanaest) uzastopnih mjeseci.

(5) O zahtjevu iz stavka 1. ovoga članka davatelj usluge dužan je odlučiti u roku od 8 dana od dana podnošenja zahtjeva. Prije odlučivanja o zahtjevu korisnika za raskid Ugovora, ovlašteni zaposlenik davatelja javne usluge provjerit će koristi li se nekretnina ili ne, o čemu sastavlja zapisnik. U slučaju da ovlašteni zaposlenik davatelja javne usluge utvrdi da se nekretnina, suprotno navodima korisnika,

koristi, davatelj javne usluge će pisanim putem obavijestiti korisnika javne usluge o odbijanju zahtjeva za raskid Ugovora uz obrazloženje odnosno naznaku razloga zbog kojih je zahtjev korisnika za raskid Ugovora odbijen te će na računu za uslugu korisniku javne usluge obračunati ugovornu kaznu.

(6) Ugovor prestaje važiti smrću korisnika javne usluge (fizičke osobe, fizičke osobe – vlasnika obrta) i prestankom postojanja pravne osobe brisanjem iz sudskog registra.

(7) U slučaju prestanka važenja Ugovora zbog smrti korisnika javne usluge fizičke osobe, fizičke osobe – vlasnika obrta i prestanka postojanja pravne osobe brisanjem iz sudskog registra, nasljednik/pravni slijednik koji je u posjedu nekretnine ili posebnog dijela nekretnine dužan je o tome obavijestiti davatelja javne usluge najkasnije u roku od 15 dana od dana saznanja o toj okolnosti.

(8) Davatelj javne usluge može privremeno nastaviti s pružanjem javne usluge posjedniku nekretnine ili posebnog dijela nekretnine do podnošenja Izjave (novog) vlasnika nekretnine, uz uvjet da posjednik nekretnine redovito podmiruje sve novčane obveze koje se tiču obavljanja javne usluge za predmetnu nekretninu.

Članak 26.

(1) Svi dogovori i pravno relevantne izjave ugovornih strana valjane su jedino ukoliko su učinjene u pisanom obliku.

(2) U slučaju nesuglasja ili kontradiktornosti između Ugovora i ovih Općih uvjeta, vrijedit će odredbe Ugovora.

(3) Ukoliko bilo koja odredba Ugovora i/ili Općih uvjeta jest ili postane ništavna, ili neprovediva, to neće utjecati na ostatak Ugovora odnosno Općih uvjeta te će se ostatak Ugovora odnosno Općih uvjeta primjenjivati u najvećem mogućem opsegu dozvoljenim zakonom. U tom slučaju, ugovorne strane će bez odgode utvrditi odgovarajuću odredbu koja će zamijeniti ništavnu ili neprovedivu odredbu na način da u što većoj mjeri odgovora prvotnoj namjeri ugovornih strana.

(4) Neizvršavanje bilo kojeg prava danog ugovornoj strani na temelju Ugovora i/ili ovih Općih uvjeta neće se smatrati odricanjem ugovorne strane od tog prava. Bilo kakvo odricanje od prava danog ugovornoj strani na temelju Ugovora i/ili ovih Općih uvjeta mora biti dano izričito i u pisanom obliku.

(5) Raskid ili prestanak Ugovora ne utječe na njegove odredbe za koje je izričito ili isključivo određeno da stupaju na snagu ili se nastavljaju primjenjivati i nakon raskida ili prestanka Ugovora.

(6) Eventualne sporove koji nastanu u izvršavanju prava i obveza iz Ugovora davatelj javne usluge i korisnik javne usluge pokušat će riješiti sporazumno.

(7) Na Ugovor i ove Opće uvjete primjenjuju se pozitivni propisi Republike Hrvatske te će se u skladu s time isti dokumenti i tumačiti.

Članak 27.

(1) Ovi Opći uvjeti mijenjaju se na način koji je određen za njihovo donošenje.

Članak 28.

(1) Ovi Opći uvjeti sastavni su dio Odluke o načinu pružanja javne usluge sakupljanja komunalnog otpada na području općine Veliko Trgovišće i objavit će se u Službenom glasniku KZŽ.